32005R1042
L 172/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1042/2005 НА КОМИСИЯТА
от 29 юни 2005 година
за изменение на Регламент (ЕО) № 2869/95 относно таксите, дължими на Службата за хармонизиране във вътрешния пазар (марки и дизайн)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 40/94 на Съвета от 20 декември 1993 г. относно търговската марка на Общността (1), и по-специално член 139 от него,
като има предвид, че:
(1)
Съгласно Регламент (ЕО) № 40/94, допълнен с Регламент (ЕО) № 2868/95 на Комисията от 13 декември 1995 г., за допълнение на Регламент (ЕО) № 40/94 относно търговската марка на Общността (2), следва да бъдат установени допълнителни такси, отнасящи се до докладите от проучвания, разпределение на заявлението или регистрацията на търговска марка, както и за продължението на процедурите. Размерът на тези нови такси следва да бъде фиксиран.
(2)
Режимът за проучванията става факултативен от 10 март 2008 г., както е предвидено в член 2, параграф 1 от Регламент (ЕО) № 422/2004 на Съвета. От тази дата следва да се прилага допълнителната такса за националните доклади от проучвания.
(3)
Регламент (ЕО) № 2869/95 на Комисията (3) следва да бъде съответно изменен.
(4)
Мерките, предвидени в настоящия регламент, са в съответствие със становището на Комисията по таксите, правилата за прилагане и процедурите на апелативните комисии към Службата за хармонизиране във вътрешния пазар (марки и дизайн),
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2869/95 се изменя, както следва:
1.
таблицата в член 2 се изменя, както следва:
а)
добавя се точка 1а:
„1а.
Такса за проучване
а)
за заявление за търговска марка в Общността (член 39, параграф 2, правило 4, буква в),
б)
за международна регистрация, посочваща Европейската общност (член 39, параграф 2 и член 150, параграф 2, правило 10, параграф 2
Сумата от 12 EUR умножена по броя на централните служби за индустриална собственост, упоменати в член 39, параграф 2 от регламента; тази сума и последващите промени ще бъдат публикувани от службата в Официалния вестник на службата“
б)
точка 6 се заличава;
в)
в точка 13 „Такса за всеки клас стоки и услуги, надвишаващи три, за индивидуална марка“, се заменя с „Такса за подновяване на всеки клас стоки и услуги, надвишаващи три, за индивидуална марка“;
г)
в точка 15 „Такса за всеки клас стоки и услуги, надвишаващи три, за колективна марка“, се заменя с „Такса за подновяване на всеки клас стоки и услуги, надвишаващи три, за колективна марка“;
д)
в точка 19 „Такса за restitutio in integrum“ се заменя с „Такса за заявление за restitutio in integrum“;
е)
в точка 20 „Такса за конверсия“ се заменя с „Такса за заявление за конверсия“;
ж)
точки 21 и 22 се заменят със следното:
„21.
Такса за продължаване на процедурата (член 78а, параграф 1)
400
22.
Такса за декларация за разделяне на регистрирана търговска марка на Общността (член 48а, параграф 4) или за заявление за търговска марка на Общността (член 44а, параграф 4)
250“
з)
в точка 23 встъпителната фраза се заменя със:„Такса за заявление за учредяване на лиценз или друго право във връзка с регистрирана търговска марка на Общността (член 157, параграф 2, точка 5, правило 33, параграф 1) или за заявление за търговска марка на Общността (член 157, параграф 2, точка 6, правило 33, параграф 4)“;
и)
в точка 29 се премахва следното изречение:
„плюс за всяка страница, надхвърляща 10
1“
2.
в член 13, параграф 3 се заменя със следното:
„3. Възстановяването ще се извърши, след като бъде пуснато съобщението до международното бюро, съгласно правило 113, параграф 2, букви б) и в) или правило 115, параграф 5, букви б) и в) и параграф 6 от Регламент (ЕО) № 2868/95.“
Член 2
1. Настоящият регламент влиза в сила на двадесетия ден след публикуването му в Официален вестник на Европейския съюз.
2. Член 1, параграф 1, буква а) се прилага от 10 март 2008 г.
Настоящият регламент e задължителен в своята цялост и се прилага пряко във всички държави-членки.
Съставено в Брюксел на 29 юни 2005 година.